b'\n_START_ARTICLE_\nTapio Bergholm\n_START_PARAGRAPH_\nTapio Bergholm (s. 14. kes\xc3\xa4kuuta 1958 Helsinki) on suomalainen historiantutkija ja poliitikko. Bergholm on tutkimuksessaan keskittynyt l\xc3\xa4hinn\xc3\xa4 suomalaisen ammattiyhdistysliikkeen historiantutkimukseen._NEWLINE_Suomen liittyess\xc3\xa4 vuonna 1994 Euroopan unionin j\xc3\xa4seneksi oli Bergholm er\xc3\xa4s n\xc3\xa4kyvimmist\xc3\xa4 sosialidemokraattisista EU-kriitikoista ja kannatti j\xc3\xa4senyyden hylk\xc3\xa4\xc3\xa4mist\xc3\xa4 asiasta j\xc3\xa4rjestetyss\xc3\xa4 kansan\xc3\xa4\xc3\xa4nestyksess\xc3\xa4._NEWLINE_Bergholm v\xc3\xa4itteli 1997 filosofian tohtoriksi Helsingin yliopistosta. Vuodesta 2000 l\xc3\xa4htien h\xc3\xa4n on ollut SAK:n p\xc3\xa4\xc3\xa4toimisena historiankirjoittajana._NEWLINE_Bergholm on J\xc3\xa4rvenp\xc3\xa4\xc3\xa4n kaupunginvaltuuston j\xc3\xa4sen SDP:n edustajana vuodesta 1996. H\xc3\xa4n oli kaupunginvaltuuston varapuheenjohtaja 2004\xe2\x80\x932008 ja puheenjohtaja vuodesta 2009._NEWLINE_Bergholm oli ehdolla Auto- ja Kuljetusalan Ty\xc3\xb6ntekij\xc3\xa4liitto AKT:n puheenjohtajaksi loppuvuodesta 2012. Ty\xc3\xb6v\xc3\xa4en sivistysliiton hallintojohtaja Marko Piirainen (sd) voitti liiton valtuuston \xc3\xa4\xc3\xa4nestyksess\xc3\xa4 Bergholmin \xc3\xa4\xc3\xa4nin 31\xe2\x80\x933.'